钦定古今图书集成/理学汇编/经籍典/第140卷 > 《汉韩婴诗外传四》 > 《荡二》
## 钦定古今图书集成/理学汇编/经籍典/第140卷 > 《汉韩婴诗外传四》 > 《荡二》

天子有争臣七人，虽无道，不失其天下。昔殷王纣残
贼百姓，绝逆天道，至斮朝涉刳、孕妇、《脯鬼》侯醢梅伯，
然所以不亡者，以其有箕子、比干之故。微子去之，箕
子执囚为奴，比干谏而死，然后周加兵而诛绝之。诸
侯有争臣五人，虽无道，不失其国。吴王夫差为无道，
至驱一市之民，以葬阖闾，然所以不亡者，有伍子胥
“之故也。胥以死，越王勾践欲伐之，范蠡谏曰：‘子胥之
计策，尚未忘于吴王之腹心也。子胥死后三年，越乃
能攻之。大夫有争臣三人，虽无道，不失其家。季氏为
无道，僭天子，舞八佾，旅泰山，以雍彻。孔子曰：‘是可忍
也，孰不可忍也？然不亡者，以冉有、季路为宰臣也。故
曰：‘有谔谔争臣者，其国昌；有默默谀’’’”臣者，其国亡。《诗》
曰：“不明尔德，时无背无侧。尔德不明，以无陪无卿。”言
文王咨嗟，痛殷商无辅弼谏诤之臣，而亡天下矣。